Oroian, lovit în cap cu un obiect aruncat din tribune la Petrolul Ploiești - Sepsi
Scene de huliganism în ultima etapă a sezonului regulat din Superliga.
Meciul Petrolul - Sepsi, din etapa a 30-a din Superliga României, a fost întrerupt în minutul 21.
Darius Oroian, fundașul dreapta al echipei covăsnene, a fost lovit în cap de un obiect aruncat din tribunele stadionului "Ilie Oană". Centralul întâlnirii a oprit meciul, fotbalistul în vârstă de 20 de ani s-a prăbușit pe teren și echipa medicală a formației lui Bernd Storck a intrat pe teren.
După ce a fost bandajat în zona capului, clujeanul cu 13 meciuri în acest sezon de Liga 1 a continuat partida. În vârstă de 20 de ani, Darius Oroian e internațional de tineret și e unul dintre oamenii pe care Bernd Storck se bazează în acest sezon de Superliga.
Urmăriți SPORT.RO și pe Google News